Case ID: 1219294
Sentence 1: İşin halları: İddiaçı iddia ərizəsi ilə Bakı şəhəri Nəsimi Rayon Məhkəməsinə müraciət edərək, cavabdeh Azərbaycan Respublikasının Maliyyə Nazirliyindən xx.xx.1995-ci il tarixdən xx.xx.2019-cu il tarixədək olan müddət ərzində Mənzil-Kommunal Təsərrüfatı Komitəsinin Əmək və Sosial Müdafiə İdarəsinin baş iqtisadçısı vəzifəsi üçün təyin olunmuş əmək haqqı (vəzifə maaşı, mükafatlar, staja görə əlavələr və s. gəlirlər) denominasiya, indeksasiya məbləğləri və digər iqtisadi göstəricilər də nəzərə alınmaqla ödənilməli olan pulların hesablanaraq ona tam ödənilməsinə, ona vurulmuş mənəvi və fiziki ziyana ziyana görə 150 000 manat pul kompensasiyasının tutulub ona ödənilməsinə, notarial xidmətlərə görə ödədiyi 22 manat pulun tutulub ona ödənilməsinə, əmək kitabçasında məhkum olunmaqla əlaqədar işdən çıxarılmağına dair edilmiş qeydlərin etibarsız hesab edilməsinə və cavabdeh Maliyyə Nazirliyinin üzərinə xx.xx.1995-ci il tarixdən xx.xx.2019-cu il tarixədək olan müddətin fasiləsiz əmək stajına, eləcə də ixtisas üzrə fasiləsiz staja daxil edilməsinə dair əmək kitabçasında düzəlişlərin və qeydlərin aparılmasına, cavabdeh Azərbaycan Respublikası Dövlət Sosial Müdafiəsi Fondunun üzərinə xx.xx.1995-ci il tarixdən xx.xx.2019-cu il tarixədək olan müddətin fasiləsiz əmək stajına daxil edilməklə bu müddətlər üçün ödənilməli olan vəzifə maaşından, mükafatlardan və digər ödənişlərdən sosial sığorta ayırmalarını tutub fərdi pensiya kapitalına əlavə etməsi, pensiyanın yenidən hesablanması, pensiya hüququ yarandığı vaxtdan ödənilməmiş pensiya məbləğlərinin ona birdəfəlik ödənilməsinə, cavabdehlər Azərbaycan Respublikası Daxili İşlər Nazirliyinin və Bakı şəhəri Cavabdeh4 üzərinə ondan rəsmi qaydada yazılı surətdə üzr istəmələri və bu barədə kütləvi informasiya vasitələrində məlumatın verilməsi vəzifəsinin qoyulması barədə qətnamə qəbul edilməsini xahiş etmişdir.